**Secretele meseriei**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi amintesc câteodată,

Din anii de ucenicie,

De-o vobă foarte-adevărată

Ce mi-o spuneau bătrânii mie,

Şi de atunci o știu, de-o viaţă,

Fi’nd românească de natură:

“O meserie se ȋnvaţă,

Dar totodat’ se mai și fură”!

Acuma eu, la teorie,

De nota zece-am fost mereu,

Ȋn schimb, la practică, urgie,

Păi, să mă ierte Dumnezeu,

Atâtea trucuri și secrete

De la maeștrii mei din jur,

Cu câtă-ambiţie și sete,

N-am fost ȋn stare să le fur!

Căci…greu se fură-o meserie,

Că-i de tâmplar, frezor, cismar,

Dovadă e, că azi, bădie,

Un bun meseriaș e rar,

De-aia, cum văd, fără de glume,

Din Dăbuleni la Cotroceni,

Din câte meserii-s pe lume,

Cam toţi sunt politicieni,

Fi’ndcă de-un timp, ȋn România,

C-un doctorat, chiar plagiat,

Politica e meseria

Cea mai ușoară de furat!

Valeriu Cercel